Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 293/12/6606	Lučenec, 9.8.2012
EEČ : 2-47-106-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
hoci mu je rozsudkom OS v Lučenci č. 21 C 49/2011-46 zo dňa 15.06.2011 právoplatný dňom 01.07.2011 uložená povinnosť prispievať výživným na ml. XXXXX, nar. 31.08.1994 a XXXXX, nar. 06.06.1996 obaja bytom Hrnčiarske Zalužany č. 66 po 60 € mesačne na každé dieťa zvlášť a takto určené výživné má zasielať k rukám matky XXXXX, nar. XXXXX, trvale bytom Hrnčiarske Zalužany č. 296 vždy do 10-teho dňa toho ktorého mesiaca predom  taktiež hoci mu je rozsudkom OS v Lučenci pod č. 9C 39/2010-2003 zo dňa 26.03.2010 právoplatný dňom 07.04.2010 uložená povinnosť prispievať manželským výživným XXXXX v sume 30 € mesačne počnúc dňom 05.03.2010, ktoré výživné je povinný platiť XXXXX vždy do 20-teho dňa toho ktorého mesiaca predom, čiže v sume má platiť výživné v sume 150 € k rukám XXXXX, túto vyživovaciu povinnosť si riadne neplnil a za mesiace február a máj 2012 vrátane mu takto vznikol dlh spolu 300 €          
lebo zanikla trestnosť činu
Odôvodnenie:
	Poverený policajt OO PZ v Poltári uznesením zo dňa 28.05.2012 pod č. ORP-807/PT-LC-2012 začal trestné stíhanie a zároveň vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona, ktorý mal spáchať spôsobom a v rozsahu uvedenom v skutkovej  vete vo  výrokovej časti tohto uznesenia. 
	Podľa výpovede XXXXX, matky maloletých detí na č. l. 8 vyš. spisu obv. XXXXX po trestnom oznámení v mesiaci máj poslal výživné v dlžnej sume 300 € a tiež poslal výživné v mesiaci jún a v mesiaci júl 2012, pričom vyplatil aj výživné aj za mesiac august 2012. Týmto si svoju vyživovaciu povinnosť dodatočne splnil. Okrem svedeckej výpovede XXXXX o zaplatení výživného svedčia aj kópie poštových poukážok na č. l. 19 a 21 vyš. spisu. 
Podľa výpovede svedkyne XXXXX neplnenie vyživovacej povinnosti zo strany obvineného nemalo trvalo nepriaznivé následky na život osôb, voči ktorým mal uloženú vyživovaciu povinnosť.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený  XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka